Ново Село Бегово
Ново Село Бегово () је насеље у општини Вучитрн на Косову и Метохији. Према попису становништва на Косову 2011. године, село је имало 1.261 становника, већину становништва чине албанци.

Географија 
Село је у подножју Копаоника, у равници, на реци Трстенки, на 1200 м североисточно од Вучитрна. Збијеног је типа. На махале се не дели.

Историја 
Село је основано око 1800. као чифлик „вучитрнског бега“, па му отуда и име Ново Село и атрибут Бегово. Срби нису имали своја гробља у селу, већ су се због близине Вучитрна, још од оснивања села укопавали у вучитрнском гробљу.

Порекло становништва по родовима 

Српски родови 

 Дробњаци (6 к., Ђурђевдан). Преселили се из Слаковца око 1800. Оснивачи су чифлика Ахмет-бега, тадашњег властодршца вучитрнске околине. Даља им је старина у Пресекама (Ст. Колашин), а још даља у Дробњацима, како им и име каже. Појасеви у 1935. од пресељења из Слаковца: Рака, Милован, Јеремије, Миленко, Милан (54 година). Чифчије су били до претка Јеремије, који је купио земљу од бега.

 Ђинчићи (5 к., Ђурђиц). Непознатог су порекла. Предак им „скитао“ по Косову као слуга, док се опет као слуга, није запослио на чифлику. Досељени су после Дробњака, па су доцније, и они купили земљу од бега.

 Родичићи (3 к., Митровдан). Премештени су средином 19. века из рода Родичића у Новом Селу (на Грачанки) у Ново Село Бегово. Појасеви у 1935. од премештања: Дима, Младен, Трајко (65 година).

Арбанашки родови

 Буњаци (10 к.), од фиса Краснића. Постали од претка кога је бег при оснивању чифлика поставио за надзорника имања. Неки су после од њих отишли у Топлицу; одакле су по њеном ослобођењу дошли као мухаџири. Мухаџирских кућа овог рода је 8, а само су две куће које нису „мрдале“.

 Исеновић (1 к.), од фиса Гаша. Доселио се 1878. као мухаџир из Арбанасца (Топлица) у Пестово, одакле се у Ново Село Бегово преселио око 1905.

Демографија

Референце

Спољашње везе 
  Begaj/Novo Selo Begovo на fallingrain.com
  Maplandia

Википројект географија/Насеља у Србији

Насељена места на Косову и Метохији
Насељена места у Вучитрну